Kretalønn

Kretalønn (Acer sempervirens) er en lønneart.

Den er et lite, nesten eviggrønt tre eller busk og blir 5–12 m høy. Barken er mørkegrå. Bladene er 3–5 cm lange og kan være enkle eller med tre fliker. Bladranden er bølgende, og begge sidene av bladet er glatte. Fruktene er samaraer som sitter parvis i en spiss vinkel eller nesten parallelt. 

Kretalønn vokser 300–1350 moh. på steinet, kalkrik jord i maquis, frygana og åpen barskog, som regel nært havet. Den vokser ofte i naturlige bestander med ekte sypress sammen med Rhamnus saxatilis (subsp. prunifolia), Cyclamen creticum, Berberis cretica og Phlomis cretica. Arten er utbredt ved Egeerhavet i Hellas, inkludert Kreta og noen andre øyer, og i sørlige Anatolia.

Galleri

Litteratur

Eksterne lenker 
 

Lønneslekten
Arter formelt beskrevet i 1767
Planter formelt beskrevet av Carl von Linné